गेस्ट टीचर्स ने दिल तोड़ दिया : मनीष सिसोदिया
जागरण संवाददाता, पूर्वी दिल्ली: दिल्ली के उप मुख्यमंत्री व शिक्षा मंत्री मनीष सिसोदिया बृहस्पतिवा
जागरण संवाददाता, पूर्वी दिल्ली:
दिल्ली के उप मुख्यमंत्री व शिक्षा मंत्री मनीष सिसोदिया बृहस्पतिवार को वेस्ट विनोद नगर स्थित सर्वोदय विद्यालय के वार्षिकोत्सव में भावुक हो गए। उन्होंने कहा कि गेस्ट टीचर्स ने उनका दिल तोड़ दिया क्योंकि उन्होंने बुधवार को छत्रसाल स्टेडियम में जो हरकत की उसकी मैंने कल्पना भी नहीं की थी। साथ ही कहा कि इस घटना की वजह से उन्हें रात भर नींद नहीं आई। जि 000022FB लोगों की परेशानियों को लेकर आप सरकार पिछले दो साल से एलजी व सिस्टम से लड़ रही है उन्होंने यह सिला दिया कि वही लोग मुझे व मुख्यमंत्री को चोर कहकर बुला रहे थे। अगर उन्हें यही करना है तो मैं आगे से उनके लिए कोई कार्य नहीं करूंगा।
यहां यह ज्ञात हो कि बुधवार को छत्रसाल स्टेडियम में गेस्ट टीचर्स का सम्मेलन बुलाया गया था। कार्यक्रम समापन के समय ही शिक्षकों ने नारेबाजी शुरू कर दी और ¨रग रोड पर यातायात जाम कर दिया। इस घटना ने सिसोदिया को बुरी तरह से व्यथित कर दिया और उनका दर्द स्कूल के वार्षिकोत्सव में संबोधन के दौरान बयां हो गया। भावुक सिसोदिया ने चुनौती के साथ-साथ चेतावनी भी दी।
सिसोदिया ने कहा कि पहले गेस्ट टीचर्स को हर साल हायर किया जाता था और 10 महीने बाद फायर कर दिया जाता था। हमने पिछले दो साल से उन्हें नहीं हटाया। उनकी सैलरी दोगुनी की। उन्हें आठ आकस्मिक अवकाश दिए। लेकिन बदले में क्या मिला, 'केजरीवाल हाय-हाय','मनीष सिसोदिया हाय-हाय' के नारे। यहां हमें चोर तक कह दिया। नारे तक बात तो बात ठीक थी, लेकिन उन्होंने ¨रग रोड जाम कर दिया, इससे लाखों लोगों को परेशानी हुई।
स्टेडियम में 11 हजार टीचर्स थे। लेकिन सिर्फ 15-20 लोगों ने सभी को भड़का दिया। भड़काने वाले ये चंद लोग बजरंग दल, विश्व ¨हदू परिषद और कांग्रेस से ताल्लुक रखने वाले हैं। इन सबके वीडियो व फोटो हैं उनके पास। उन्होंने भड़काने वालों को चुनौती दी कि वे सीधे चुनाव मैदान में आकर भिड़े, शिक्षक के रूप में राजनीति न करें।
उन्होंने कहा कि अधिकारी फाइल लेकर आते थे और कहते थे कि पॉलिसी यही है कि 10 महीने बाद गेस्ट टीचर्स को हटा दिया जाए लेकिन उन्होंने इसे नहीं माना और कहा कि किसी को नौकरी से मत हटाओ। उन्होंने गेस्ट टीचर्स से कहा कि अब अगर मैं डीएसएसएसबी से कह दूं कि गेस्ट टीचर्स की भर्ती प्रक्रिया शुरू करो, आपमें से जिसकी किस्मत होगी, आ जाना। आपको चेतावनी व सलाह दे रहा हूं कि भड़काने वालों चक्कर में मत फंसो, नहीं तो आप अपना नुकसान कर बैठेंगे। मेरा कुछ नहीं बिगड़ेगा। मैं किसी को नौकरी से नहीं निकालूंगा, बस जो पॉलिसी है उसी को आगे बढ़ जाने दूंगा। हालांकि एक गेस्ट टीचर ने मंच पर आकर कहा कि छत्रसाल स्टेडियम में जो कुछ हुआ वह गलत था और कुछ लोगों की गलती की सजा सभी गेस्ट टीचर्स को नहीं देनी चाहिए।
सिसोदिया के संबोधन से पहले राष्टीय सेवा योजना, स्काउट एंड गाइड व एनसीसी ¨वग ने उपमुख्यमंत्री को गार्ड ऑफ ऑनर दिया। बच्चों ने कई रंगारंग कार्यक्रम पेश किए। उन्होंने दिल्ली सरकार के कार्यो पर आधारित नाटिका भी प्रस्तुत की। कार्यक्रम में उप शिक्षा निदेशक पी. लता तारा व डॉ. संजय चतुर्वेदी, विद्यालय प्रमुख डॉ. एलके दुबे, शिक्षक शिव प्रकाश मिश्र, संजय तिवारी तथा सर्वेश द्विवेदी, दिनेश ¨सह शाक्य आदि मौजूद थे।
Edited By
hin_Deva awa_Deva awa_Deva hin_Deva hin_Deva hin_Deva hin_Deva hin_Deva awa_Deva eng_Latn